**Argumentarea**

## **necesităţii aprobării semnării Acordului între Guvernul Republicii Moldova şi Guvernul Regatului Haşemit al Iordaniei privind colaborarea în domeniul sănătăţii şi ştiinţelor medicale**

**Descrierea tratatului**

***Informaţii generale***: Sănătatea populaţiei reprezintă una dintre condiţiile de bază pentru dezvoltarea durabilă a societăţii. Studierea şi preluarea experienţei Regatului Haşemit al Iordaniei în domeniul sănătăţii contribuie la ameliorarea şi fortificarea sănătăţii populaţiei Republicii Moldova, dezvoltarea şi obţinerea de noi performanţe în cadrul Sistemului Naţional de Sănătate.

Reieşind din dorinţa reciprocă de a stabili raporturi de cooperare în domeniul sănătăţii şi bazându-se pe principiile dreptului internaţional, Ministerul Sănătăţii consideră oportună aprobarea semnării prezentului Acord de colaborare în domeniul sănătăţii şi ştiinţelor medicale cu Regatul Haşemit al Iordaniei, care va crea un cadru legal adecvat pentru colaborarea şi schimbul de experienţă într-un şir de domenii prioritare pentru sistemul naţional de sănătate.

## ***Informaţii privind conţinutul tratatului:*** Semnarea Acordului între Guvernul Republicii Moldova şi Guvernul Regatului Haşemit al Iordaniei privind colaborarea în domeniul sănătăţii şi ştiinţelor medicale, are drept scop crearea cadrului legal în vederea îmbunătăţirii stării sănătăţii populaţiei ambelor state, precum şi colaborarea în următoarele domenii:

## -asigurarea sănătăţii ocupaţionale şi de mediu;

## -managementul calităţii în asistenţa medicală, inclusiv acreditarea instituţiilor medicale;

## -aplicarea metodelor moderne progresive şi a tehnologiilor de diagnosticare şi tratament;

## -obţinerea noilor performanţe în domeniul sănătăţii publice, inclusiv vizând prevenirea şi controlul maladiilor transmisibile şi non-transmisibile;

## -schimbul de experţi în diferite domenii ale medicinii şi sănătăţii publice;

## -economia în sănătate, inclusiv managementul financiar şi performanţa asigurărilor de sănătate;

## -managementul tehnologiilor informaţionale în cadrul sistemului de sănătate;

 -schimbul de literatură în domeniul medicinii, filme şi alte materiale audio-vizuale în domeniul sănătăţii.

**Analiza de impact**

**Informaţii generale.** Prezentul Acord va asigura organizarea schimbului de specialişti, informaţii şi materiale ce prezintă interes reciproc pentru ambele părţi, organizarea simpozioanelor, conferinţelor şi altor genuri de colaborare.

**Aspectul politic, cultural şi social**: Semnarea Acordului va dezvolta o colaborare durabilă şi va intensifica relaţiile bilaterale, ce vor contribui la atragerea investiţiilor iordaniene în Republica Moldova.

**Aspectul economic şi de mediu**: Pe fundalul economic şi de mediu, semnarea Acordului va contribui la sporirea relaţiilor de colaborare bilaterală, inclusiv investiţională în domeniile prioritare ale sănatăţii, şi va facilita stabilirea pe viitor a relaţiilor directe de colaborare între instituţiile din domeniul sănătăţii din ambele ţări, fapt benefic pentru economia Republicii Moldova.

**Aspectul normativ:** Acordul în cauză nu contravine legislaţiei în vigoare şi nici angajamentelor internaţionale asumate de către Republica Moldova. Mai mult ca atît, semnarea acestui Acord nu va condiţiona adoptarea unor acte normative noi şi nici nu impune modificarea actelor normative existente.

**Aspectul instituţional şi organizaţional:** Responsabile de implementarea prevederilor Acordului dat sunt structurile din cadrul Ministerului Sănătăţii al Republicii Moldova şi Ministerul Sănătăţii al Regatului Haşemit al Iordaniei. În vederea implementării Acordului dat, Ministerele Sănătăţii a ambelor părţi, vor fi încurajate să semneze un plan de cooperare care va include domeniile prioritare de cooperare pentru următorii 2 ani.

**Aspectul financiar.** Toate cheltuielile ce vor surveni în urma semnării şi realizării prevederilor Acordului urmează a fi suportate de către părţile cointeresate, în corespundere cu legislaţia naţională în acest domeniu, şi în limita alocaţiilor prevăzute în bugetul public naţional.

**Aspectul temporar.** Prezentul Acord va intra în vigoare la data recepţionării ultimei notificări în scris, prin intermediul canalelor diplomatice, prin care Părţile se vor informa reciproc despre efectuarea procedurilor interne necesare intrării în vigoare.

**Rezultatele negocierii.**

În scopul dezvoltării relaţiilor de colaborare în domeniul sănătăţii, Ministerul Sănătăţii a prezentat propunerea de iniţiere a negocierilor a *Acordului între Guvernul Republicii Moldova şi Guvernul Regatului Haşemit privind colaborarea în domeniul sănătăţii şi ştiinţelor medicale.* Guvernul RM a luat act de proiectul Acordului şi a aprobat iniţierea negocierilor, prin Hotărârea Guvernului nr. 1363 din 17.11.2003. Ulterior, proiectul Acordului a fost supus tuturor procedurilor prevăzute de Legea privind tratele internaţionale şi Regulamentul privind mecanismul de încheiere, aplicare şi încetare a tratatelor internaţionale.

**Aspectul procedural al semnării:**

 *Acordul între Guvernul Republicii Moldova şi Guvernul Regatului Haşemit privind colaborarea în domeniul sănătăţii şi ştiinţelor medicale,* urmează a fi semnat de către Ministerul Sănătăţii, în temeiul *Legii nr. 595 din 24 septembrie 1999 privind tratatele internaţionale ale Republicii Moldova* şi *al Regulamentului privind mecanismul de incheiere, aplicare şi încetare a tratatelor internaţionale aprobat prin Hotărârea Guvernului nr. 442 din 17 iulie 2015.*Prezentul Acord se încheie pe o perioadă de cinci ani şi se va prelungi automat pe următoarele perioade consecutive de cinci ani, pînă cînd una din Părţile Contractante nu va fi înştiinţată în formă scrisă cealaltă Parte cu privire la denunţarea prezentului Acord, prin canale diplomatice cu cel puţin şase luni până la expirarea perioadei respective. În cazul denunţării prezentului Acord, prevederile lui vor continua să se aplice faţă de activităţile în curs de realizare pînă la finisarea acestora. Astfel, Acordul va fi întocmit în două exemplare originale, în limbile română, arabă şi engleză, toate textele fiind egal autentice. În cazul apariţiei unor divergenţe în interpretare, textul în limba engleză va fi de referinţă. În contextul celor invocate, solicităm aprobarea semnării Acordului între Guvernul Republicii Moldova şi Guvernul Regatului Haşemit al Iordaniei.

 **Viceministru Oleg CRECIUN**